**CENU APTAUJA Nr. TNPz 2025/112**

**“Projekta dokumentācijas izstrāde un** **kanalizācijas trases izbūve ēkai Talsu ielā 2, Valdemārpilī, Talsu novadā”**

**INSTRUKCIJA PRETENDENTAM**

1. **Iepirkuma priekšmets:** 
   1. Iepirkuma priekšmets: **“Projekta dokumentācijas izstrāde un kanalizācijas trases izbūve ēkai Talsu ielā 2, Valdemārpilī, Talsu novadā”** identifikācijas Nr. TNPz 2025/112.
   2. **Paredzamais līguma izpildes laiks:** 6 (seši) mēneši no līguma spēkā stāšanās brīža.
   3. **Darbu izpildes vieta:** Talsu iela 2, Valdemārpils, Talsu novads, kadastra apzīmējums 8817 004 0025 .
   4. Līgums ar cenu aptaujas uzvarētāju tiks noslēgts pēc uzvarētāja noteikšanas un līguma noslēgšanai nepieciešamo dokumentu saņemšanas.
2. **Piedāvājuma iesniegšanas vieta:**
   1. Piedāvājumus pretendenti iesniedz, nosūtot uz e-pastu [iepirkumi@talsi.lv](mailto:iepirkumi@talsi.lv) līdz **2025. gada 18. septembra, plkst. 10:00.**
   2. Kontaktpersona: Valdemārpils apvienības pārvaldes īpašuma apsaimniekošanas speciālists Aigars Maurišs, tālr. 25726165, e-pasts: [aigars.mauriss@talsi.lv](mailto:aigars.mauriss@talsi.lv).
   3. Pasūtītājs un ieinteresētais pretendents ar informāciju apmainās rakstiski. Mutvārdos sniegtā informācija cenu aptaujas ietvaros nav saistoša.
   4. Iesūtot piedāvājumu, pretendentiem **obligāti** jānorāda: **Pieteikums cenu aptaujai “Projekta dokumentācijas izstrāde un kanalizācijas trases izbūve ēkai Talsu ielā 2, Valdemārpilī, Talsu novadā”,** identifikācijas Nr. TNPz 2025**/**112.
3. **Piedāvājuma noformēšana:**
   1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši Latvijas Republikas normatīvo aktu prasībām.
   2. Pretendents iepriekšējo 2 (divu) gadu laikā (2023., 2024. un 2025. gadā līdz piedāvājumu iesniegšanas termiņa beigām) ir izpildījis vismaz 1 (vienu) līgumu, kura ietvaros veikti līdzvērtīgi darbi. Pie iesniedzamajiem dokumentiem jāpievieno no pretendenta puses aizpildīts 4. pielikums – Pretendenta kvalifikācija un pieredze, pieredzi apliecinoši dokumenti (piemēram, pieņemšanas – nodošanas akts vai darbu izpildes dokumentācija), kurā var iegūt informāciju par pieredzes apjomu un 1 (viena) pozitīva atsauksme.
   3. Lai izvairītos no kļūdām un tiktu izvērtēta objekta atjaunošanas sarežģītības pakāpe, kā arī lai darbi tiktu plānoti atbilstoši reālajai situācijai, nevis virspusējiem pieņēmumiem vai sākotnējai informācijai, pirms piedāvājuma iesniegšanas no pretendenta puses jāveic objekta apsekošana un pie iesniedzamajiem dokumentiem jāpievieno Apliecinājums par objekta apsekošanu (2. pielikums).
   4. Piedāvājumam pilnībā jāatbilst 3. pielikumam – Projekta dokumentācijas izstrāde kanalizācijas trases izbūvei.
   5. Pie iesniedzamajiem dokumentiem pretendentam jāpievieno aizpildīts 1. pielikums – Pretendenta pieteikums un Finanšu piedāvājums cenu aptaujai, kurā jānorāda kopējā līguma summa ar diviem cipariem aiz komata.
   6. Pēc piedāvājuma iesniegšanas termiņa beigām pretendents nevar grozīt savu piedāvājumu.
4. **Piedāvājuma cena**: Piedāvājumam jābūt izteiktam EUR bez PVN, atsevišķi jānorāda piedāvājuma cena ar PVN.
5. **Samaksas nosacījumi:** Apmaksa tiek veikta 10 (desmit) darba dienu laikā pēc e-rēķina saņemšanas Talsu novada pašvaldības Valdemārpils apvienības pārvaldes oficiālajā e-adresē: <https://www.latvija.lv/lv/Eaddress/write?address=_DEFAULT@40900041063>. Sūtot strukturētos elektroniskos e-rēķinus XML formātā, lūgums rēķinam klāt pievienot PDF faila formātu.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
7. **Objekta apsekošana:** Pirms piedāvājuma iesniegšanas pretendentiem obligāti ir jāapseko objekts. Objektu iespējams apsekot iepriekš vienojoties par apsekošanas laiku ar 2.2. punktā minēto kontaktpersonu.
8. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: [iepirkumi@talsi.lv](mailto:iepirkumi@talsi.lv). Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde**
   1. Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam norādītajām prasībām. Neatbilstošie piedāvājumi netiks vērtēti.
   2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu bez PVN.
   3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai ja iesniegtie piedāvājumi neatbilst Instrukcijā pretendentam noteiktajām prasībām vai iestādei pieejamajam finansējumam, kā arī citos gadījumos, kas noteikti normatīvajos aktos.